Κυρίες και κύριοι συνάδελφοι, αρχίζει η συνεδρίαση. [[ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 4-10-2015 εξουσιοδότηση του Σώματος επικυρώθηκαν με ευθύνη του Προεδρείου τα Πρακτικά της ΙΑ΄ συνεδρίασης της Τρίτης 17 Μαρτίου 2015, της ΙΒ΄ συνεδρίασης της Τετάρτης 18 Μαρτίου 2015 (πρωινής), της ΙΓ΄ συνεδρίασης της Τετάρτης 18 Μαρτίου 2015 (απογευματινής), της ΙΔ΄ συνεδρίασης της Πέμπτης 19 Μαρτίου 2015, της ΙΕ΄ συνεδρίασης της Παρασκευής 20 Μαρτίου 2015, της ΙΣΤ΄ συνεδρίασης της Πέμπτης 26 Μαρτίου 2015, της ΙΖ΄ συνεδρίασης της Παρασκευής 27 Μαρτίου 2015, της ΙΗ΄ συνεδρίασης της Δευτέρας 30 Μαρτίου 2015, της ΙΘ΄ συνεδρίασης της Πέμπτης 2 Απριλίου 2015, της Κ΄ συνεδρίασης της Παρασκευής 3 Απριλίου 2015, της ΚΒ΄ συνεδρίασης της Πέμπτης 16 Απριλίου 2015 (πρωινής), της ΚΓ΄ συνεδρίασης της Πέμπτης 16 Απριλίου 2015 (απογευματινής), της ΚΔ΄ συνεδρίασης της Παρασκευής 17 Απριλίου 2015, της ΚΕ΄ συνεδρίασης της Δευτέρας 20 Απριλίου 2015, της ΚΣΤ΄ συνεδρίασης της Πέμπτης 23 Απριλίου 2015, της ΚΖ΄ συνεδρίασης της Παρασκευής 24 Απριλίου 2015, της ΚΗ΄ συνεδρίασης της Δευτέρας 27 Απριλίου 2015, της ΚΘ΄ συνεδρίασης της Τρίτης 28 Απριλίου 2015 (πρωινής), της Λ΄ συνεδρίασης της Τρίτης 28 Απριλίου 2015 (απογευματινής), της ΛΑ΄ συνεδρίασης της Πέμπτης 30 Απριλίου 2015, της ΛΒ΄ συνεδρίασης της Δευτέρας 4 Μαΐου 2015, της ΛΓ΄ συνεδρίασης της Τρίτης 5 Μαΐου 2015, (πρωινής), της ΛΔ΄ συνεδρίασης της Τρίτης 5 Μαΐου 2015 (απογευματινής), της ΛΕ΄ συνεδρίασης της Τετάρτης 6 Μαΐου 2015 (πρωινής), της ΛΣΤ΄ συνεδρίασης της Τετάρτης 6 Μαΐου 2015 (απογευματινής), της ΛΖ΄ συνεδρίασης της Πέμπτης 7 Μαΐου 2015, της ΛΗ΄ συνεδρίασης της Παρασκευής 8 Μαΐου 2015, της ΛΘ΄ συνεδρίασης της Δευτέρας 11 Μαΐου 2015, της Μ΄ συνεδρίασης της Τρίτης 12 Μαΐου 2015, της ΜΑ΄ συνεδρίασης της Τετάρτης 13 Μαΐου 2015, της ΜΒ΄ συνεδρίασης της Πέμπτης 14 Μαΐου 2015, της ΜΓ΄ συνεδρίασης της Παρασκευής 15 Μαΐου 2015, της ΜΔ΄ συνεδρίασης της Δευτέρας 18 Μαΐου 2015, της ΜΕ΄ συνεδρίασης της Πέμπτης 21 Μαΐου 2015, της ΜΣΤ΄ συνεδρίασης της Παρασκευής 22 Μαΐου 2015, της ΜΖ΄ συνεδρίασης της Δευτέρας 25 Μαΐου 2015, της ΜΗ΄ συνεδρίασης της Τετάρτης 27 Μαΐου 2015, της ΜΘ΄ συνεδρίασης της Πέμπτης 28 Μαΐου 2015, της Ν΄ συνεδρίασης της Παρασκευής 29 Μαΐου 2015, της ΝΑ΄ συνεδρίασης της Πέμπτης 4 Ιουνίου 2015, της ΝΒ΄ συνεδρίασης της Παρασκευής 5 Ιουνίου 2015 (πρωινής), της ΝΓ΄ συνεδρίασης της Παρασκευής 5 Ιουνίου 2015 (απογευματινής), της ΝΔ΄ συνεδρίασης της Δευτέρας 8 Ιουνίου 2015, της ΝΕ΄ συνεδρίασης της Πέμπτης 11 Ιουνίου 2015, της ΝΣΤ΄ συνεδρίασης της Παρασκευής 12 Ιουνίου 2015, της ΝΖ΄ συνεδρίασης της Δευτέρας 15 Ιουνίου 2015, της ΝΗ΄ συνεδρίασης της Τρίτης 16 Ιουνίου 2015, της ΝΘ΄ συνεδρίασης της Πέμπτης 18 Ιουνίου 2015, της Ξ΄ συνεδρίασης της Παρασκευής 19 Ιουνίου 2015, της ΞΑ΄ συνεδρίασης της Δευτέρας 22 Ιουνίου 2015, της ΞΒ΄ συνεδρίασης της Τετάρτης 24 Ιουνίου 2015, της ΞΓ΄ συνεδρίασης της Πέμπτης 25 Ιουνίου 2015, της ΞΔ΄ συνεδρίασης της Παρασκευής 26 Ιουνίου 2015, της ΞΕ΄ συνεδρίασης του Σαββάτου 27 Ιουνίου 2015, της ΞΣΤ΄ συνεδρίασης της Δευτέρας 29 Ιουνίου 2015, της ΞΖ΄ συνεδρίασης της Τρίτης 30 Ιουνίου 2015, της ΞΗ΄ συνεδρίασης της Δευτέρας 6 Ιουλίου 2015, της ΞΘ΄ συνεδρίασης της Τρίτης 7 Ιουλίου 2015, της Ο΄ συνεδρίασης της Τετάρτης 8 Ιουλίου 2015, της ΟΑ΄ συνεδρίασης της Πέμπτης 9 Ιουλίου 2015, της ΟΒ΄ συνεδρίασης της Παρασκευής 10 Ιουλίου 2015 (πρωινής), της ΟΓ΄ συνεδρίασης της Παρασκευής 10 Ιουλίου 2015 (απογευματινής), της ΟΔ΄ συνεδρίασης της Δευτέρας 13 Ιουλίου 2015, της ΟΕ΄ συνεδρίασης της Τετάρτης 15 Ιουλίου 2015, της ΟΣΤ΄ συνεδρίασης της Παρασκευής 17 Ιουλίου 2015, της ΟΖ΄ συνεδρίασης της Δευτέρας 20 Ιουλίου 2015, της ΟΗ΄ συνεδρίασης της Τετάρτης 22 Ιουλίου 2015, της ΟΘ΄ συνεδρίασης της Παρασκευής 24 Ιουλίου 2015, της Π΄ συνεδρίασης της Δευτέρας 27 Ιουλίου 2015, της ΠΑ΄ συνεδρίασης της Πέμπτης 30 Ιουλίου 2015, της ΠΒ΄ συνεδρίασης της Παρασκευής 31 Ιουλίου 2015, της ΠΓ΄ συνεδρίασης της Δευτέρας 3 Αυγούστου 2015, της ΠΔ΄ συνεδρίασης της Τετάρτης 5 Αυγούστου 2015, της ΠΕ΄ συνεδρίασης της Παρασκευής 14 Αυγούστου 2015, της ΠΣΤ΄ συνεδρίασης της Πέμπτης 20 Αυγούστου 2015, της ΠΖ΄ συνεδρίασης της Παρασκευής 21 Αυγούστου 2015 και της ΠΗ΄ συνεδρίασης της Τρίτης 25 Αυγούστου 2015 και της Τετάρτης 26 Αυγούστου 2015 της ΙΣΤ΄ Περιόδου Προεδρευομένης Κοινοβουλευτικής Δημοκρατίας, καθώς επίσης και της Β΄ συνεδρίασης της Κυριακής 4 Οκτωβρίου 2015 (πρωινής), της ΙΖ΄ Περιόδου Προεδρευομένης Κοινοβουλευτικής Δημοκρατίας, σε ό,τι αφορά την εκλογή Προέδρου της Βουλής.]] Κυρίες και κύριοι συνάδελφοι, εισερχόμεθα στην ΕΙΔΙΚΗ ΗΜΕΡΗΣΙΑ ΔΙΑΤΑΞΗ Αντικείμενο της σημερινής ειδικής ημερήσιας διάταξης είναι η εκλογή τριών Αντιπροέδρων από την πρώτη σε δύναμη Κοινοβουλευτική Ομάδα, ενός Αντιπροέδρου από τη δεύτερη σε δύναμη Κοινοβουλευτική Ομάδα, ενός Αντιπροέδρου από την τρίτη σε δύναμη Κοινοβουλευτική Ομάδα, ενός Αντιπροέδρου από τη τέταρτη σε δύναμη Κοινοβουλευτική Ομάδα, ενός Αντιπροέδρου από την πέμπτη σε δύναμη Κοινοβουλευτική Ομάδα, δύο Κοσμητόρων από την πρώτη σε δύναμη Κοινοβουλευτική Ομάδα, ενός Κοσμήτορα από τη δεύτερη σε δύναμη Κοινοβουλευτική Ομάδα, καθώς και τεσσάρων Γραμματέων από την πρώτη σε δύναμη Κοινοβουλευτική Ομάδα, ενός Γραμματέα από τη δεύτερη σε δύναμη Κοινοβουλευτική Ομάδα και ενός Γραμματέα από την τρίτη σε δύναμη Κοινοβουλευτική Ομάδα. Σύμφωνα με το άρθρο 8 του Κανονισμού της Βουλής η εκλογή αυτών των μελών του Προεδρείου γίνεται με τέσσερις διαδοχικές χωριστές ψηφοφορίες. Για την οικονομία του χρόνου προτείνεται να γίνει μία ανάγνωση καταλόγου. Η ψηφοφορία γίνεται διά ψηφοδελτίων και είναι μυστική. Σας έχουν ήδη μοιραστεί τα ψηφοδέλτια. Ερωτάται η Βουλή αν δέχεται να συμπτύξουμε τις τέσσερις προβλεπόμενες από τον Κανονισμό ψηφοφορίες σε μία.
Η Βουλή παρεδέχθη ομοφώνως. Παρακαλώ, επίσης, τη Βουλή να συναινέσει ομοφώνως - παρακαλώ προσέξτε λίγο εδώ, γιατί αφορά τον τρόπο που θα ψηφίσουμε - στην περίπτωση που ψηφοδέλτια αναφερόμενα σε συγκεκριμένη κατηγορία προτεινόμενων βρεθούν σε άλλη ψηφοδόχο, να θεωρούνται έγκυρα.
Η Βουλή παρεδέχθη ομοφώνως. Για τα ψηφοδέλτια που αναγράφουν περισσότερα πρόσωπα μπορείτε, αν το επιθυμείτε, να προσθέσετε σταυρό είτε για όλα είτε για ορισμένα από αυτά. Επίσης, θα θεωρείται έγκυρο το ψηφοδέλτιο υπέρ του αναφερομένου σε αυτό προσώπου ή προσώπων ανεξαρτήτως της υπάρξεως σταυρού. Δηλαδή, αν σε ένα ψηφοδέλτιο δεν υπάρχει κανένας σταυρός και τα τρία θεωρούνται ότι έχουν εγκριθεί. Από κει και πέρα ή για δύο ή για έναν μπορεί κάποιος να βάλει σταυρό.
Η Βουλή παρεδέχθη ομοφώνως. Επομένως, με την ομόφωνη απόφαση του Σώματος θα γίνει μία ψηφοφορία με οκτώ κάλπες ως ακολούθως: Η πρώτη κάλπη φέρει την ένδειξη «Α΄, Β΄ και Γ΄ Αντιπρόεδροι», δηλαδή είναι για τους τρεις Αντιπροέδρους από την πρώτη σε δύναμη Κοινοβουλευτική Ομάδα. Η δεύτερη κάλπη φέρει την ένδειξη «Δ΄ Αντιπρόεδρος», δηλαδή είναι για τον Αντιπρόεδρο από τη δεύτερη σε δύναμη Κοινοβουλευτική Ομάδα. Η τρίτη κάλπη φέρει την ένδειξη «Ε΄ Αντιπρόεδρος», δηλαδή είναι για τον Αντιπρόεδρο από την τρίτη σε δύναμη Κοινοβουλευτική Ομάδα. Η τέταρτη φέρει την ένδειξη «ΣΤ΄ Αντιπρόεδρος», δηλαδή είναι για τον Αντιπρόεδρο από την τέταρτη σε δύναμη Κοινοβουλευτική Ομάδα. Η πέμπτη κάλπη φέρει την ένδειξη «Ζ΄ Αντιπρόεδρος», δηλαδή είναι για τον Αντιπρόεδρο από την πέμπτη σε δύναμη Κοινοβουλευτική Ομάδα. Η έκτη κάλπη φέρει την ένδειξη «Κοσμήτορες και Γραμματείς από τον Συνασπισμό Ριζοσπαστικής Αριστεράς». Η έβδομη κάλπη φέρει την ένδειξη «Κοσμήτορας και Γραμματέας από τη Νέα Δημοκρατία». Και η όγδοη κάλπη φέρει την ένδειξη «Γραμματέας από τον Λαϊκό Σύνδεσμο - Χρυσή Αυγή». Σας έχουν διανεμηθεί οκτώ ψηφοδέλτια ως εξής: Ένα ψηφοδέλτιο με τα ονόματα των προτεινομένων για τα αξιώματα των Α΄, Β΄ και Γ΄ Αντιπροέδρων, δηλαδή του κ. Κουράκη Ανασταστίου ως Α΄ Αντιπροέδρου, του κ. Βαρεμένου Γεωργίου ως Β΄ Αντιπροέδρου και της κ. Αναστασίας Χριστοδουλοπούλου ως Γ΄ Αντιπροέδρου της Βουλής. Επίσης, ένα ψηφοδέλτιο με το όνομα του προτεινομένου για το αξίωμα του Δ΄ Αντιπροέδρου, ο οποίος είναι ο κ. Νικήτας Κακλαμάνης, ένα ψηφοδέλτιο με το όνομα του προτεινομένου για το αξίωμα του Ε΄ Αντιπροέδρου, που είναι ο κ. Αϊβατίδης Ιωάννης, ένα ψηφοδέλτιο με το όνομα του προτεινομένου για το αξίωμα του ΣΤ΄ Αντιπροέδρου, που είναι ο κ. Δημήτρης Κρεμαστινός, και ένα ψηφοδέλτιο με το όνομα του προτεινομένου για το αξίωμα του Ζ΄ Αντιπροέδρου, που είναι ο κ. Γεώργιος Λαμπρούλης. Επίσης, έχει διανεμηθεί ένα ψηφοδέλτιο με τα ονόματα των προτεινομένων για τα αξιώματα των δύο Κοσμητόρων και των τεσσάρων Γραμματέων από την πρώτη σε δύναμη Κοινοβουλευτική Ομάδα. Από τον ΣΥΡΙΖΑ προτείνονται ο κ. Αθανάσιος (Νάσος) Αθανασίου και ο κ. Γιώργος Πάντζας ως Κοσμήτορες και για Γραμματείς η κ. Γκαρά Αναστασία, ο κ. Μάριος Κάτσης, ο κ. Ιωάννης Σαρακιώτης και ο κ. Γιώργος Ψυχογιός. Επίσης, σας έχει διανεμηθεί ένα ψηφοδέλτιο με τα ονόματα των προτεινομένων για τα αξιώματα ενός Κοσμήτορα κι ενός Γραμματέα από τη δεύτερη σε δύναμη Κοινοβουλευτική Ομάδα. Δηλαδή, ως Κοσμήτορας προτείνεται ο κ. Κουκοδήμος Κωνσταντίνος και ως Γραμματέας ο κ. Ιωάννης Κεφαλογιάννης. Και, τέλος, σας έχει διανεμηθεί ένα ψηφοδέλτιο με το όνομα του προτεινομένου για το αξίωμα του Γραμματέα από την τρίτη σε δύναμη Κοινοβουλευτική Ομάδα. Δηλαδή, προτείνεται ο κ. Κούζηλος Νικόλαος. Επίσης, υπάρχουν και ισάριθμα λευκά ψηφοδέλτια. Θα γίνει μια εκφώνηση του καταλόγου και όποιος συνάδελφος ακούει το όνομά του θα προσέρχεται και θα ρίχνει το ψηφοδέλτιο της προτίμησής του στην αντίστοιχη κάλπη. Εννοείται ότι μπορεί να ρίξει ψηφοδέλτιο που φέρει τα ονόματα των προτεινομένων συναδέλφων ή λευκό στην αντίστοιχη κάλπη. Καλούνται επί του καταλόγου οι συνάδελφοι κ. Παναγιώτα Δριτσέλη από τον Συνασπισμό Ριζοσπαστικής Αριστεράς και κ. Ιωάννης Κεφαλογιάννης από τη Νέα Δημοκρατία. Φοβάμαι μήπως ο κ. Κεφαλογιάννης έχει ασυμβίβαστο.
Όχι, δεν υπάρχει θέμα.
Εκφωνητής είναι.
Δεν είναι ψηφολέκτης, είναι επί του καταλόγου.
Δεν υπάρχει θέμα, λοιπόν. Δεν θέτω ζήτημα. Με συγχωρείτε, ναι, είναι επί της εκφώνησης. Στην εκφώνηση δεν μπορεί να κάνει τίποτα. Παρακαλώ να έλθουν η κ. Παναγιώτα Δριτσέλη και ο κ. Κεφαλογιάννης. Καλούνται ως ψηφολέκτες για την πρώτη κάλπη, για τα αξιώματα των Α΄, Β΄ και Γ΄ Αντιπροέδρων, η κ. Ελισάβετ Σκούφα από τον Συνασπισμό Ριζοσπαστικής Αριστεράς και η κ. Νίκη Κεραμέως από τη Νέα Δημοκρατία. Καλούνται ως ψηφολέκτες για τη δεύτερη κάλπη, για το αξίωμα του Δ΄ Αντιπροέδρου, η κ. Αφροδίτη Σταμπουλή από τον Συνασπισμό Ριζοσπαστικής Αριστεράς και ο κ. Στέργιος Γιαννάκης από τη Νέα Δημοκρατία. Καλούνται ως ψηφολέκτες για την τρίτη κάλπη, για το αξίωμα του Ε΄ Αντιπροέδρου, η κ. Αικατερίνη Ιγγλέζη από τον Συνασπισμό Ριζοσπαστικής Αριστεράς και ο κ. Βασίλειος Γιόγακας από τη Νέα Δημοκρατία. Καλούνται ως ψηφολέκτες για την τέταρτη κάλπη, για το αξίωμα του ΣΤ΄ Αντιπροέδρου, η κ. Αφροδίτη Θεοπεφτάτου από τον Συνασπισμό Ριζοσπαστικής Αριστεράς και ο κ. Χρήστος Μπουκώρος από τη Νέα Δημοκρατία. Καλούνται ως ψηφολέκτες για την πέμπτη κάλπη, για το αξίωμα του Ζ΄ Αντιπροέδρου, ο κ. Κωνσταντίνος Μπάρκας από τον Συνασπισμό Ριζοσπαστικής Αριστεράς και ο κ. Ανδρέας Κατσαντώνης από τη Νέα Δημοκρατία. Καλούνται ως ψηφολέκτες για την έκτη κάλπη, για τα αξιώματα των δύο Κοσμητόρων και των τεσσάρων Γραμματέων από την πρώτη σε δύναμη Κοινοβουλευτική Ομάδα, η κ. Φωτεινή Βάκη από τον Συνασπισμό Ριζοσπαστικής Αριστεράς και η κ. Άννα Καραμαλή από τη Νέα Δημοκρατία. Καλούνται ως ψηφολέκτες για την έβδομη κάλπη, για το αξίωμα ενός Κοσμήτορα και ενός Γραμματέα από τη δεύτερη σε δύναμη Κοινοβουλευτική Ομάδα, ο κ. Χρήστος Καραγιαννίδης από τον Συνασπισμό Ριζοσπαστικής Αριστεράς και η κ. Γεωργία Μαρτίνου από τη Νέα Δημοκρατία. Καλούνται ως ψηφολέκτες για την όγδοη κάλπη, για το αξίωμα ενός Γραμματέα από την τρίτη σε δύναμη Κοινοβουλευτική Ομάδα, η κ. Ολυμπία Τελιγιορίδου από τον Συνασπισμό Ριζοσπαστικής Αριστεράς και ο κ. Κωνσταντίνος Βλάσης από τη Νέα Δημοκρατία. Πρόεδροι των εφορευτικών επιτροπών ορίζονται κατά κάλπη οι συνάδελφοι κ. Χρήστος Σιμορέλης για την πρώτη κάλπη, κ. Παναγιώτα Βράντζα για τη δεύτερη κάλπη, κ. Σταύρος Αραχωβίτης για την τρίτη κάλπη, κ. Αικατερίνη Παπανάτσιου για την τέταρτη κάλπη, κ. Ζωή Λιβανίου για την πέμπτη κάλπη, κ. Πέτρος Κωνσταντινέας για την έκτη κάλπη, κ. Γεωργία Γεννιά για την έβδομη κάλπη και κ. Βασίλειος Τσίρκας για την όγδοη κάλπη. Κυρίες και κύριοι συνάδελφοι, σας ενημερώνω επίσης ότι έχουν έρθει στο Προεδρείο επιστολές ή τηλεομοιοτυπίες (φαξ) συναδέλφων, σύμφωνα με το άρθρο 70Α του Κανονισμού της Βουλής, με τις οποίες γνωστοποιούν την ψήφο τους επί της σημερινής ψηφοφορίας. Οι ψήφοι αυτές θα συνυπολογιστούν στην καταμέτρηση, η οποία θα ακολουθήσει. Παρακαλώ τους κυρίους ψηφολέκτες να προσέλθουν στις κάλπες για να αρχίσει η ψηφοφορία. Παρακαλώ να αρχίσει η ανάγνωση του καταλόγου.
Υπάρχει συνάδελφος, ο οποίος δεν άκουσε το όνομά του; Κανείς. Οι σφραγισμένες επιστολές του Βουλευτή Χίου κ. Ανδρέα Μιχαηλίδη, οι οποίες απεστάλησαν στο Προεδρείο για συμμετοχή στη μυστική ψηφοφορία, σχετικά με την εκλογή Α΄, Β΄, Γ΄, Δ΄, Ε΄, ΣΤ΄, Ζ΄ Αντιπροέδρων και την εκλογή Κοσμητόρων και Γραμματέων, σύμφωνα με το άρθρο 70Α του Κανονισμού της Βουλής, καταχωρίζονται στα Πρακτικά.
Σας ενημερώνω, επίσης, ότι έχει έρθει στο Προεδρείο σφραγισμένη επιστολή του Προέδρου των Ανεξαρτήτων Ελλήνων κ. Παναγιώτη Καμμένου, με την οποία μας γνωστοποιεί ότι απουσιάζει από την ψηφοφορία και τι θα ψήφιζε αν ήταν παρών. Η επιστολή αυτή εκφράζει πρόθεση ψήφου, θα καταχωριστεί στα Πρακτικά της σημερινής συνεδρίασης, αλλά η ψήφος δεν συνυπολογίζεται στην καταμέτρηση.
Κυρίες και κύριοι συνάδελφοι, κηρύσσεται περαιωμένη η ψηφοφορία και παρακαλώ τους κύριους και τις κυρίες ψηφολέκτες και τους προέδρους των εφορευτικών επιτροπών να προβούν στην καταμέτρηση και διαλογή των ψηφοδελτίων και την εξαγωγή του αποτελέσματος.
Κυρίες και κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης μυστικής ψηφοφορίας για την εκλογή των Αντιπροέδρων, Κοσμητόρων και Γραμματέων του Σώματος. Ψήφισαν συνολικά 294 συνάδελφοι. Για το αξίωμα του Α΄ Αντιπροέδρου ο κ. Αναστάσιος Κουράκης έλαβε 197 ψήφους, 64 λευκά και 6 άκυρα. Επομένως ο κ. Αναστάσιος Κουράκης, σύμφωνα με το Σύνταγμα και τον Κανονισμό της Βουλής, εκλέγεται ως Α΄ Αντιπρόεδρος της Βουλής. [[Χειροκροτήματα]] Για το αξίωμα του Β΄ Αντιπροέδρου ο κ. Γεώργιος Βαρεμένος έλαβε 205 ψήφους, 64 λευκά και 6 άκυρα. Επομένως ο κ. Γεώργιος Βαρεμένος, σύμφωνα με το Σύνταγμα και τον Κανονισμό της Βουλής, εκλέγεται ως Β΄ Αντιπρόεδρος της Βουλής. [[Χειροκροτήματα]] Για το αξίωμα του Γ΄ Αντιπροέδρου η κ. Αναστασία Χριστοδουλοπούλου έλαβε 183 ψήφους, 64 λευκά και 6 άκυρα. Επομένως η κ. Αναστασία Χριστοδουλοπούλου, σύμφωνα με το Σύνταγμα και τον Κανονισμό της Βουλής εκλέγεται ως Γ΄ Αντιπρόεδρος της Βουλής. [[Χειροκροτήματα]] Για το αξίωμα του Δ΄ Αντιπροέδρου ο κ. Νικήτας Κακλαμάνης έλαβε 267 ψήφους, 27 λευκά και κανένα άκυρο. Επομένως ο κ. Νικήτας Κακλαμάνης, σύμφωνα με το Σύνταγμα και τον Κανονισμό της Βουλής, εκλέγεται ως Δ΄ Αντιπρόεδρος της Βουλής. [[Χειροκροτήματα]] Για το αξίωμα του Ε΄ Αντιπροέδρου ο κ. Ιωάννης Αϊβατίδης έλαβε 59 ψήφους, 186 λευκά και 49 άκυρα. [[Χειροκροτήματα]] Επομένως ο κ. Ιωάννης Αϊβατίδης, σύμφωνα με το Σύνταγμα και τον Κανονισμό της Βουλής, δεν εκλέγεται, διότι δεν συγκέντρωσε την απαιτούμενη, κατά το άρθρο 67 του Συντάγματος και το άρθρο 8 παράγραφος 2 του Κανονισμού της Βουλής, πλειοψηφία.
Θα κάνουμε ένσταση για τα άκυρα.
Εκ μέρους της Χρυσής Αυγής ο κ. Κασιδιάρης γνωστοποίησε ότι θα προβούν στην κατάθεση ένστασης επί του αποτελέσματος. Για το αξίωμα του ΣΤ΄ Αντιπροέδρου ο κ. Δημήτριος Κρεμαστινός έλαβε 245 ψήφους, 40 λευκά και 5 άκυρα. Επομένως ο κ. Δημήτριος Κρεμαστινός, σύμφωνα με το Σύνταγμα και τον Κανονισμό της Βουλής, εκλέγεται ως ΣΤ΄ Αντιπρόεδρος της Βουλής. [[Χειροκροτήματα]] Για το αξίωμα του Ζ΄ Αντιπροέδρου ο κ. Γεώργιος Λαμπρούλης έλαβε 229 ψήφους, 49 λευκά και 6 άκυρα. Επομένως ο κ. Γεώργιος Λαμπρούλης, σύμφωνα με το Σύνταγμα και τον Κανονισμό της Βουλής, εκλέγεται ως Ζ΄ Αντιπρόεδρος της Βουλής. [[Χειροκροτήματα]] Για το αξίωμα των Κοσμητόρων από την πρώτη σε δύναμη Κοινοβουλευτική Ομάδα έλαβαν: Ο κ. Νάσος Αθανασίου 208 ψήφους, 66 λευκά και 7 άκυρα. Επομένως εκλέγεται στο αξίωμα του Κοσμήτορα. [[Χειροκροτήματα]] Ο κ. Γεώργιος Πάντζας 208 ψήφους, 66 λευκά και 7 άκυρα. Επομένως, επίσης, εκλέγεται στο αξίωμα του Κοσμήτορα. [[Χειροκροτήματα]] Για το αξίωμα των Γραμματέων από την πρώτη σε δύναμη Κοινοβουλευτική Ομάδα έλαβαν: Η κ. Αναστασία Γκαρά 208 ψήφους, 66 λευκά και 7 άκυρα. Επομένως εκλέγεται στο αξίωμα του Γραμματέα. [[Χειροκροτήματα]] Ο κ. Μάριος Κάτσης 208 ψήφους, 66 λευκά και 7 άκυρα. Επομένως εκλέγεται στο αξίωμα του Γραμματέα. [[Χειροκροτήματα]] Ο κ. Ιωάννης Σαρακιώτης 208 ψήφους, 66 λευκά και 7 άκυρα. Επομένως εκλέγεται στο αξίωμα του Γραμματέα. [[Χειροκροτήματα]] Ο κ. Γιώργος Ψυχογιός 208 ψήφους, 66 λευκά και 7 άκυρα. Επομένως εκλέγεται στο αξίωμα του Γραμματέα. [[Χειροκροτήματα]] Για το αξίωμα του Κοσμήτορα από τη δεύτερη σε δύναμη Κοινοβουλευτική Ομάδα ο κ. Κωνσταντίνος Κουκοδήμος έλαβε 268 ψήφους, 20 λευκά και 2 άκυρα. Επομένως εκλέγεται στο αξίωμα του Κοσμήτορα. [[Χειροκροτήματα]] Για το αξίωμα του Γραμματέα από τη δεύτερη σε δύναμη Κοινοβουλευτική Ομάδα ο κ. Ιωάννης Κεφαλογιάννης έλαβε 268 ψήφους, 20 λευκά και 2 άκυρα. Επομένως εκλέγεται στο αξίωμα του Γραμματέα. [[Χειροκροτήματα]] Για το αξίωμα του Γραμματέα από την τρίτη σε δύναμη Κοινοβουλευτική Ομάδα ο κ. Νικόλαος Κούζηλος έλαβε 27 ψήφους, 184 λευκά και 49 άκυρα. Επομένως, δεν εκλέγεται στο αξίωμα του Γραμματέα. Εκλέγονται, λοιπόν, όλοι οι υπόλοιποι υποψήφιοι, πλην του προταθέντος για το αξίωμα του Γραμματέα από την τρίτη σε δύναμη Κοινοβουλευτική Ομάδα. Κυρίες και κύριοι συνάδελφοι, παρακαλώ να εξουσιοδοτήσετε το Προεδρείο για την υπ' ευθύνη του επικύρωση των Πρακτικών της σημερινής συνεδρίασης.
Παρεσχέθη η ζητηθείσα εξουσιοδότηση. Κυρίες και κύριοι συνάδελφοι, αύριο αρχίζει η ανάγνωση των Προγραμματικών Δηλώσεων της Κυβέρνησης. Η συνεδρίαση θα ξεκινήσει στις 19.30΄, μετά από αίτημα του Πρωθυπουργού. Ξεκινάμε δηλαδή στις 19.30΄ και όχι στις 19.00΄. Θα διορθωθούν και τα σχετικά έγγραφα της ανακοίνωσης, για να είμαστε συνεπείς. Κυρίες και κύριοι συνάδελφοι, δέχεστε σε αυτό το σημείο να λύσουμε τη συνεδρίαση;
Με τη συναίνεση του Σώματος και ώρα 16.03΄ λύεται η συνεδρίαση για αύριο, ημέρα Δευτέρα 5 Οκτωβρίου 2015 και ώρα 19.30΄, με αντικείμενο εργασιών του Σώματος ειδική ημερήσια διάταξη: ανάγνωση των Προγραμματικών Δηλώσεων της Κυβερνήσεως από τον Πρωθυπουργό, σύμφωνα με την ειδική ημερήσια διάταξη που θα διανεμηθεί.